
[bookmark: _Toc78383222][bookmark: _Toc78383217][bookmark: _Toc78383220]MATEMATIKOS ILGALAIKIO PLANO RENGIMAS
Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko (-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio mokymo(si) laikotarpio (pvz., pamokos, pamokų etapo, savaitės ir pan.) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti matematikos bendrosios programos įgyvendinimo rekomendacijų dalyje Veiklų planavimo ir kompetencijų ugdymo pavyzdžiai.
Planuodamas mokymo(si) veiklas mokytojas tikslingai pasirenka, kurias kompetencijas ir mokinių pasiekimus ugdys atsižvelgdamas į konkrečios klasės mokinių pasiekimus ir poreikius.
Planavimo darbą palengvins naudojimasis Švietimo portale (emokykla.lt) pateiktos bendrųjų programų atvaizdavimu su mokymo(si) turinio, mokinių pasiekimų, kompetencijų ir tarpdalykinių temų nurodytomis sąsajomis.
Kompetencijos nurodomos prie kiekvieno pasirinkto koncentro pasiekimo:
[image: ]
Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos ikonėlės atsiveria langas, kuriame matoma tarpdalykinė tema ir su ja susieto(-ų) pasiekimo(-ų) ir (ar) mokymo(si) turinio temos(-ų) aprašai.

Ilgalaikio plano pavyzdyje pateikiamas preliminarus 70-ies procentų Bendruosiuose ugdymo planuose Matematikai numatyto valandų skaičiaus paskirstymas:
· stulpelyje Mokymo(si) turinys yra pateikiamos Matematikos bendrosios programos (toliau – BP) mokymo(si) turinio sritys;
· stulpelyje Mokymo(si) turinio tema nuosekliai pateiktos galimos pamokų temos, kurias mokytojas gali keisti savo nuožiūra;
· stulpelyje Valandų skaičius yra nurodytas galimas nagrinėjant temą pasiekimams ugdyti skirtas pamokų skaičius. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymo(si) veiklas ir ugdymo metodus;
· stulpelyje 30 proc. val. pateiktas pamokų skaičius, kuris rekomenduojamas temų papildomam nagrinėjimui, bet mokytojas, atsižvelgdamas į mokinių poreikius, pasirinktas mokymo(si) veiklas ir ugdymo metodus, gali pats nurodyti, kaip paskirsto šias valandas laisvai pasirenkamam turiniui;
· [bookmark: _Hlk197951893]stulpelyje Mokymo ir mokymosi priemonės, EdTech parengta bei kita medžiaga pateikiamos nuorodos į EdTech projekte parengtas ir paskelbtas skaitmenines mokymo(si) priemones; nurodyta galima vidinė, tarpdalykinė, aktualaus turinio integracija, projektines veiklos ir pan., taip pat skelbiamos kitų parengtos skaitmeninės mokymosi priemonės.
[bookmark: _Hlk197951960]Šį ilgalaikio plano pavyzdį rekomenduojama naudoti išsaugotą savo kompiuteryje. Visos plano pavyzdyje pateiktos nuorodos yra interaktyvios, todėl jas galima atidaryti spustelint ant jų. Atitinkamus lentelės stulpelius galėsite papildyti kitų Jūsų atrastų šaltinių nuorodomis.
Pastabos:
· visos nuorodos žiūrėtos 2026 m. rugsėjo 14 d.;
· simboliu * pažymėtos nuorodos į SMP ir kitus šaltinius, kurie nėra parengti NŠA;
· piktograma  pažymėtos portalo emokykla.lt Užduočių banke pateiktos skaitmeninės užduotys, kurias galėsite peržiūrėti ir atlikti prisijungę prie savo paskyros portale;
· vaizdo įrašuose, kurie įgarsinti kita, pvz., anglu, kalba nustatymuose pasirinkus parametrą Subtitrai galima pasirinkti funkciją Versti automatiškai ir peržiūrėti įrašą su subtitrais lietuvių kalba.

